sukhrobnurali/uzbek-legal-corpus huggingface dataset:
OʻZBEKISTON RESPUBLIKASI PREZIDENTI I.A. KARIMOVNING HINDISTON RESPUBLIKASIGA DAVLAT TASHRIFI DAVOMIDA ERISHILGAN AHDLASHUVLARNI AMALGA OSHIRISH VA IKKI TOMONLAMA HAMKORLIKNI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2011-05-30)

Oʻzbekiston Respublikasi Prezidenti I.A. Karimovning 2011-yil 17-maydan 19-maygacha boʻlgan davrda Hindiston Respublikasiga Davlat tashrifi davomida erishilgan Oʻzbekiston Respublikasi bilan Hindiston Respublikasi oʻrtasida savdo-iqtisodiy, investitsiyaviy va madaniy-gumanitar hamkorlikni rivojlantirish boʻyicha ikki tomonlama ahdlashuvlarning oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidenti I.A. Karimovning 2011-yil 17 — 19-may kunlari Hindiston Respublikasiga Davlat tashrifi davomida erishilgan kelishuvlarni amalga oshirish boʻyicha tadbirlar rejasi 1-ilovaga* muvofiq; Hindiston korporatsiyalari, kompaniyalari va banklari ishtirokida amalga oshiriladigan loyihalar roʻyxati 2-ilovaga* muvofiq tasdiqlansin. 2. Vazirlar Mahkamasi komplekslari, vazirliklar, idoralar va xoʻjalik yurituvchi subyektlar — masʼul ijrochilar rahbarlari ushbu qaror bilan tasdiqlangan tadbirlarning oʻz vaqtida va sifatli bajarilishini taʼminlasinlar hamda ularning amalga oshirilishi toʻgʻrisida har chorakda Vazirlar Mahkamasiga axborot taqdim etsinlar. 3. Oʻzbekiston Respublikasi Vazirlar Mahkamasi oʻn kun muddatda ushbu qarorga 2-ilovaga kiritilgan investitsiya loyihalarini amalga oshirishning vazirliklar va idoralar, xoʻjalik yurituvchi subyektlar — masʼul ijrochilar tomonidan ishlab chiqilgan hamda Oʻzbekiston Respublikasi Iqtisodiyot vazirligi va Tashqi iqtisodiy aloqalar, investitsiyalar va savdo vazirligi bilan kelishilgan tarmoq jadvallarini tasdiqlasin. 4. Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi, Moliya vazirligi, Iqtisodiyot vazirligi tashrif davomida imzolangan bitimlar va ahdlashuvlarning bajarilishi, masʼul ijrochilar tomonidan ushbu qaror bilan tasdiqlangan tadbirlarni bajarish boʻyicha aniq chora-tadbirlarning oʻz vaqtida ishlab chiqilishi va amalga oshirilishi, shuningdek, Hindiston korporatsiyalari va kompaniyalari ishtirokidagi investitsiya loyihalarini amalga oshirish tarmoq jadvallariga qatʼiy rioya etilishi ustidan tizimli nazorat oʻrnatsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTIShLAR KIRITISh TOʻGʻRISIDA
(resolution, 2019-09-19)

Oʻzbekiston Respublikasi Prezidentining “Oʻzbekiston Respublikasi Prezidenti devonining nizomi va tuzilmasini tasdiqlash toʻgʻrisida” 2011-yil 18-martdagi PF-4295-son Farmoniga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Davlat maslahatchisi I. Abdullayev zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasi Hisob palatasi faoliyatini takomillashtirishga doir qoʻshimcha chora-tadbirlar toʻgʻrisida” 2006-yil 7-sentabrdagi PQ-460-son qarori 3-bandi ikkinchi xatboshida “Oʻzbekiston Respublikasi Prezidentining ijtimoiy-iqtisodiy siyosat masalalari hamda tashkiliy-nazorat masalalari boʻyicha Davlat maslahatchilari bilan kelishilgan holda” soʻzlari “Oʻzbekiston Respublikasi Prezidenti devonining ijtimoiy-iqtisodiy siyosatni muvofiqlashtirish xizmati va Oʻzbekiston Respublikasi Prezidenti devonining Tashkiliy-kadrlar xizmati bilan kelishilgan holda” soʻzlari bilan almashtirilsin.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasi Prezidenti devonining nizomi va tuzilmasini tasdiqlash toʻgʻrisida” 2011-yil 18-martdagi PF-4295-son Farmoniga muvofiq: 1. Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengash tugatilsin. 3. Oʻzbekiston Respublikasi Prezidentining ayrim hujjatlari 2-ilovaga muvofiq oʻz kuchini yoʻqotgan deb hisoblansin. 4. Mazkur Farmonning ijrosini nazorat qilish Oʻzbekiston Respublikasi Prezidentining Davlat maslahatchisi I. Abdullayev zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasida afv etishni amalga oshirish tartibi toʻgʻrisidagi nizomni tasdiqlash haqida” 1992-yil 17-iyuldagi PF-440-son Farmoni. 2. Oʻzbekiston Respublikasi Prezidentining “Respublikada iqtisodiy islohotni amalga oshirish masalalariga doir qarorlar bajarilishini nazorat qiluvchi jamoat komissiyalarini tashkil etish toʻgʻrisida” 1992-yil 2-noyabrdagi PF-484-son Farmoni. 3. Oʻzbekiston Respublikasi Prezidentining “Respublikada davlat nazorati tizimini takomillashtirishga oid baʼzi tadbirlar toʻgʻrisida” 1994-yil 16-fevraldagi PF-762-son Farmoni. 4. Oʻzbekiston Respublikasi Prezidentining “Oʻzbekiston Respublikasi Prezidenti huzurida Nazorat boʻyicha muvofiqlashtiruvchi kengash tashkil etish toʻgʻrisida” 2000-yil 17-fevraldagi PF-2546-son Farmoni. 5. Oʻzbekiston Respublikasi Prezidentining “Oʻzbekiston Respublikasi Prezidenti huzurida Nazorat boʻyicha muvofiqlashtiruvchi kengash toʻgʻrisidagi nizom haqida” 2000-yil 29-martdagi F-1141-son farmoyishi. 6. Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengash tarkibiga oʻzgartishlar kiritish toʻgʻrisida” 2000-yil 4-avgustdagi PF-2679-son Farmoni.
XALQARO SHARTNOMANI TASDIQLASH TOʻGʻRISIDA
(resolution, 2011-05-27)

1. Oʻzbekiston Respublikasi Hukumati bilan Pokiston Islom Respublikasi Hukumati oʻrtasida 2011-yil 24-mart kuni Toshkent shahrida imzolangan Veterinariya sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmalariga yuklansin.
KREDIT UYuShMALARINI DAVLAT ROʻYXATIDAN OʻTKAZISh VA ULARGA LITSENZIYA BERISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2013-02-18)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/6-sonli qarori (roʻyxat raqami 2084, 2010-yil 1-mart) (Oʻzbekiston Respublikasi qonun hujjatlari toʻplami, 2010-yil, 9-son, 71-modda) bilan tasdiqlangan “Kredit uyushmalarini davlat roʻyxatidan oʻtkazish va ularga litsenziya berish tartibi toʻgʻrisida”gi nizomga ilovaga muvofiq oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 17-band quyidagi tahrirda bayon etilsin: “17. Kredit uyushmasida axborot tizimlarining oʻzaro ishlashi va almashinuvini taʼminlash maqsadida quyidagilar mavjud boʻlishi lozim: bank telekommunikatsiya tarmogʻiga ulanish uchun modem aloqasi; kredit uyushmasi binosi va bank telekommunikatsiya tarmogʻining jihozlari oʻrnatilgan avtomatik telefon stansiyasi bilan alohida sifatli aloqa liniyasi; kafolatlangan elektr taʼminoti (220 V); kunlik buxgalteriya hisobi yuritilishini taʼminlovchi dasturiy taʼminot; kredit uyushmasi faoliyatini tashkil etish uchun zarur boʻlgan boshqa texnik vositalar. Kredit uyushmasi binoci va undagi kassa xonalari texnik jihatdan mustahkamlangan va qoʻriqlash-yongʻindan saqlash signalizatsiya vositalari bilan jihozlangan boʻlishi lozim. Kredit uyushmasi binoci va undagi kassa xonalarining texnik jihatdan mustahkamlanganligi va qoʻriqlash-yongʻindan saqlash signalizatsiya vositalari bilan jihozlanganligi, shuningdek axborot tizimlarining oʻzaro ishlashi va almashinuvini taʼminlash maqsadida modem va sifatli aloqa liniyasi mavjudligi hamda buxgalteriya hisobi amaliyotlarini amalga oshirish boʻyicha texnik talablarga mos keluvchi dasturiy taʼminot bilan taʼminlanganligi boʻyicha Markaziy bankning tegishli hududiy boshqarmasining xulosasi olinishi lozim”.
MIKROKREDIT TAShKILOTLARI FAOLIYATINI LITSENZIYALASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChA KIRITISh HAQIDA
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/5-sonli qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-yil, 14-15-son, 116-modda) bilan tasdiqlangan “Mikrokredit tashkilotlari faoliyatini litsenziyalash tartibi toʻgʻrisida”gi nizomga ilovaga muvofiq oʻzgartirish va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 7-bandning ikkinchi xatboshisi “boshqa” degan soʻzdan keyin “nobank” degan soʻz bilan toʻldirilsin. 2. 14-band quyidagi tahrirda bayon etilsin: “14. Mikrokredit tashkilotida axborot tizimlarining oʻzaro ishlashi va almashinuvini taʼminlash maqsadida quyidagilar mavjud boʻlishi lozim: Bank telekommunikatsiya tarmogʻiga ulanish uchun modem aloqasi; mikrokredit tashkiloti binosi va bank telekommunikatsiya tarmogʻining jihozlari oʻrnatilgan avtomatik telefon stansiyasi bilan alohida sifatli aloqa liniyasi; kafolatlangan elektr taʼminoti (220 V); kunlik buxgalteriya hisobini yuritilishini taʼminlovchi dasturiy taʼminot; mikrokredit tashkiloti faoliyatini tashkil etish uchun zarur boʻlgan boshqa texnik vositalar. Mikrokredit tashkiloti binoci va undagi kassa xonalari texnik jihatdan mustahkamlangan va qoʻriqlash-yongʻindan saqlash signalizatsiya vositalari bilan jihozlangan boʻlishi lozim. Mikrokredit tashkiloti binoci va undagi kassa xonalarining texnik jihatdan mustahkamlanganligi va qoʻriqlash-yongʻindan saqlash signalizatsiya vositalari bilan jihozlanganligi, shuningdek axborot tizimlarining oʻzaro ishlashi va almashinuvini taʼminlash maqsadida modem va sifatli aloqa liniyasi mavjudligi hamda buxgalteriya hisobi amaliyotlarini amalga oshirish boʻyicha texnik talablarga mos keluvchi dasturiy taʼminot bilan taʼminlanganligi boʻyicha Markaziy bankning tegishli hududiy boshqarmasining xulosasi olinishi lozim”.
“ELEKTR ENERGIYASINI IShLAB ChIQARISh, UZATISh VA TAQSIMLASh QOIDALARINI TASDIQLASh TOʻGʻRISIDA”GI BUYRUQQA OʻZGARTIRISh VA QOʻShIMChALAR KIRITISh TOʻGʻRISIDA
(order, 2021-08-10)

Oʻzbekiston Respublikasining “Energiyadan oqilona foydalanish toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-yil, 4-5-son, 118-modda), “Elektr energetikasi toʻgʻrisida”gi (Oʻzbekiston Respublikasi qonun hujjatlari toʻplami, 2009-yil, 40-son, 431-modda) qonunlariga va “Elektr energetikada nazorat boʻyicha davlat agentligini Elektr energetikada nazorat boʻyicha davlat inspeksiyasiga aylantirish toʻgʻrisida”gi Oʻzbekiston Respublikasi Vazirlar Mahkamasining 2004-yil 1-martdagi 96-son qaroriga (Oʻzbekiston Respublikasi qonun hujjatlari toʻplami, 2004-yil, 9-son, 105-modda) muvofiq buyuraman: 1. Elektr energetikada nazorat boʻyicha Davlat “inspeksiyasining “Elektr energiyasini ishlab chiqarish, uzatish va taqsimlash Qoidalari”ni tasdiqlash toʻgʻrisidagi 2005-yil 26-dekabrdagi 232-sonli buyrugʻiga (roʻyxat raqami 1546, 2006-yil 18-fevral) (Oʻzbekiston Respublikasi qonun hujjatlari toʻplami, 2006-yil, 8-son, 57-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MADANIY BOYLIKLARNING OLIB ChIQILIShI VA OLIB KIRILIShI TARTIBI TOʻGʻRISIDAGI NIZOMGA QOʻShIMChALAR VA OʻZGARTIRISh KIRITISh HAQIDA
(resolution, 2011-05-25)

Oʻzbekiston Respublikasi Prezidentining 2011-yil 7-yanvardagi PQ-1464-sonli qarori bilan tasdiqlangan 2011 — 2015-yillarda Oʻzbekiston iqtisodiyotida islohotlarni chuqurlashtirish va kengaytirish chora-tadbirlari dasturini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1999-yil 23-martdagi 131-son qarori (Oʻzbekiston Respublikasi QT, 1999-y., 3-son, 15-modda) bilan tasdiqlangan Madaniy boyliklarning olib chiqilishi va olib kirilishi tartibi toʻgʻrisidagi nizomga ilovaga* muvofiq qoʻshimchalar va oʻzgartirish kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
QIShLOQ JOYLARDA UY-JOY QURILIShINI MOLIYALAShTIRIShNING RESURS BAZASINI YaNADA KENGAYTIRISh ChORA-TADBIRLARI TOʻGʻRISIDA
(resolution, 2021-02-06)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini takomillashtirish va xodimlari sonini maqbullashtirish chora-tadbirlari toʻgʻrisida” 2010-yil 20-dekabrdagi PQ-1444-son qarorini bajarish yuzasidan, shuningdek qishloq joylarda namunaviy loyihalar boʻyicha yakka tartibdagi uy-joylar qurilishini moliyalashtirishning resurs bazasini yanada kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi va Markaziy bankining Oʻzbekiston Respublikasi Moliya vazirligi huzuridagi Ipoteka krediti berishni qoʻllab-quvvatlash jamgʻarmasini (keyingi oʻrinlarda Jamgʻarma deb ataladi) uning aktivlarini: Jamgʻarmaning jalb etilgan uzoq muddatli imtiyozli kredit resurslari boʻyicha Moliya vazirligi oldidagi majburiyatlariga teng summadagi qarz majburiyatlarini “Qishloqqurilishbank” aksiyadorlik-tijorat bankining Oʻzbekiston Respublikasi Moliya vazirligi oldidagi qarzi sifatida rasmiylashtirgan; qolgan qismini — Oʻzbekiston Respublikasi Moliya vazirligining “Qishloqqurilishbank” aksiyadorlik-tijorat banki ustav fondidagi ulushini koʻpaytirgan holda belgilangan tartibda “Qishloqqurilishbank” aksiyadorlik-tijorat bankiga berish yoʻli bilan tugatish toʻgʻrisidagi taklifi qabul qilinsin. 2. Jamgʻarmani tugatish komissiyasi tarkibi 1-ilovaga* muvofiq tasdiqlansin. Tugatish komissiyasi kreditorlar talablari qondirilgandan keyin Jamgʻarmaning mol-mulkini “Qishloqqurilishbank” aksiyadorlik-tijorat banki balansiga bergan holda Jamgʻarmani belgilangan tartibda tugatish chora-tadbirlarini amalga oshirsin. 3. Oʻzbekiston Respublikasi Moliya vazirligi, “Qishloqqurilish-bank” aksiyadorlik-tijorat banki va “Ipoteka-bank” aksiyadorlik-tijorat ipoteka banki uzoq muddatli imtiyozli kredit resurslari berish toʻgʻrisida ilgari tuzilgan shartnomalarni ilgari tuzilgan shartnomalarda nazarda tutilgan shartlarga muvofiq qayta rasmiylashtirsinlar. 4. Oʻzbekiston Respublikasi Vazirlar Mahkamasining 2-ilovaga muvofiq ayrim qarorlariga oʻzgartirishlar kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASINING “RADIATSIYAVIY XAVFSIZLIK TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR VA QOʻShIMChA KIRITISh HAQIDA” 2011 YIL 13-APRELDAGI OʻRQ-282-SON QONUNI)
(law, 2011-05-25)

Oʻzbekiston Respublikasining “Radiatsiyaviy xavfsizlik toʻgʻrisida”gi Oʻzbekiston Respublikasi Qonuniga oʻzgartishlar va qoʻshimcha kiritish haqida” 2011-yil 13-apreldagi OʻRQ-282-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. Vazirlar Mahkamasining 2009-yil 3-apreldagi 98-son qarori (Oʻzbekiston Respublikasi QT, 2009-y., 4-son, 25-modda) bilan tasdiqlangan Ionlashtiruvchi nurlanish manbalari aylanishini davlat tomonidan hisobga olish va nazorat qilish tizimini tashkil etish qoidalari 3-bandining sakkizinchi xatboshi quyidagi tahrirda bayon qilinsin: “radioaktiv chiqindilar — keyinchalik foydalanish uchun moʻljallanmagan, tarkibidagi radionuklidlarning aktivlik darajasi qonun hujjatlarida belgilangan koʻrsatkichlardan yuqori boʻlgan har qanday agregat holatidagi moddalar”. 2. Vazirlar Mahkamasining “Internet tarmogʻida Oʻzbekiston Respublikasining Hukumat portaliga axborotlarni taqdim etish va joylashtirish tartibi toʻgʻrisida” 2009-yil 21-apreldagi 116-son qaroriga (Oʻzbekiston Respublikasi QT, 2009-y., 4-son, 30-modda) 1-ilova 39-bandining “Masʼullar” ustunidagi “Sanoatkontexnazorat” soʻzi “Sanoatgeokontexnazorat” soʻzi bilan almashtirilsin. 3. Vazirlar Mahkamasining 2009-yil 13-avgustdagi 231-son qarori (Oʻzbekiston Respublikasi QT, 2009-y., 8-son, 60-modda) bilan tasdiqlangan Radioaktiv moddalar va radioaktiv chiqindilar aylanishini davlat tomonidan hisobga olish va nazorat qilish tartibi toʻgʻrisidagi nizom 2-bandining oltinchi xatboshi quyidagi tahrirda bayon qilinsin: “radioaktiv chiqindilar — keyinchalik foydalanish uchun moʻljallanmagan, tarkibidagi radionuklidlarning aktivlik darajasi qonun hujjatlarida belgilangan koʻrsatkichlardan yuqori boʻlgan har qanday agregat holatidagi moddalar”.
OʻZBEKISTON RESPUBLIKASINING INTELLEKTUAL MULK AGENTLIGINI TAShKIL ETISh TOʻGʻRISIDA
(resolution, 2019-07-02)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish va boshqaruv xodimlari sonini maqbullashtirish chora-tadbirlari toʻgʻrisida” 2010-yil 20-dekabrdagi PQ-1444-son qaroriga muvofiq hamda iqtisodiyot tarmoqlarini modernizatsiyalash, texnik va texnologik qayta jihozlash jarayoniga innovatsiyaviy texnologiyalar hamda ilmiy-texnikaviy ishlanmalarni keng tatbiq etishni ragʻbatlantirishni kuchaytirish, shuningdek intellektual mulk obyektlariga boʻlgan huquqni ishonchli muhofaza qilish maqsadida: 1. Oʻzbekiston Respublikasi Davlat patent idorasi hamda Oʻzbekiston mualliflik huquqini himoya qilish respublika agentligi negizida Oʻzbekiston Respublikasining Intellektual mulk agentligi tashkil etilsin. 3. Oʻzbekiston Respublikasining Intellektual mulk agentligi bosh direktoriga boshqaruv xodimlarining umumiy belgilangan soni doirasida markaziy apparatning tuzilmasiga zarur hollarda oʻzgartishlar kiritish huquqi berilsin. 4. Belgilab qoʻyilsinki, Oʻzbekiston Respublikasining Intellektual mulk agentligi: Oʻzbekiston Respublikasi Davlat patent idorasi hamda Oʻzbekiston mualliflik huquqini himoya qilish respublika agentligining huquqlari va majburiyatlari boʻyicha huquqiy vorisi; Butunjahon intellektual mulk tashkilotida hamda intellektual mulk sohasidagi boshqa xalqaro va mintaqaviy tashkilotlarda Oʻzbekiston Respublikasini ifodalovchi vakolatli organ hisoblanadi. 5. Oʻzbekiston Respublikasining Intellektual mulk agentligi bir oy muddatda: Vazirlar Mahkamasiga Oʻzbekiston Respublikasining Intellektual mulk agentligi toʻgʻrisidagi nizomni tasdiqlash uchun kiritsin; intellektual mulk sohasida kadrlarni qayta tayyorlash va malakasini oshirish boʻyicha Oʻquv markazining tuzilmasini hamda Ustavini belgilangan tartibda ishlab chiqsin va tasdiqlasin, uning yuqori malakali mutaxassislar va zarur moddiy-texnika bazasi bilan butlanishini taʼminlasin. 6. Oʻzbekiston Respublikasining Intellektual mulk agentligi intellektual mulk obyektlari huquqiy egalarining huquqlarini muhofaza qilish yuzasidan sudlarga beriladigan daʼvo arizalari boʻyicha davlat boji toʻlashdan ozod etilsin. 7. Oʻzbekiston Respublikasining Intellektual mulk agentligi Toshkent shahri, Mustaqillik xiyoboni, 59-uy manziliga joylashtirilsin. 9. Oʻzbekiston Respublikasining Intellektual mulk agentligi Adliya vazirligi hamda boshqa manfaatdor vazirliklar va idoralar bilan hamkorlikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida takliflar kiritsin. 10. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
VAZIRLAR MAHKAMASINING 2004 YIL 21 DEKABRDAGI 595-SON QARORI BILAN TASDIQLANGAN XALQ BANKI TOMONIDAN FUQAROLARNI JAMGʻARIB BORILADIGAN PENSIYA TIZIMIDA ShAXSAN HISOBGA OLIShNI YURITISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2022-07-22)

Oʻzbekiston Respublikasi Prezidentining “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida” 2010-yil 26-noyabrdagi PQ-1438-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2004-yil 21-dekabrdagi 595-son qarori (Oʻzbekiston Respublikasi QT, 2004-y., 12-son, 110-modda) bilan tasdiqlangan Xalq banki tomonidan fuqarolarni jamgʻarib boriladigan pensiya tizimida shaxsan hisobga olishni yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 16-band quyidagi tahrirda bayon qilinsin: “16. Har bir ish beruvchi hisobot oyidan keyingi oyning 15-kunigacha har oyda mazkur Nizomga 3-ilovaga muvofiq shakl boʻyicha jamgʻarib boriladigan pensiya tizimining yagona maʼlumotlar elektron bazasi formatida xodimlarning shaxsiy jamgʻarib boriladigan pensiya hisobvaragʻiga badallar reyestrini shakllantirishi hamda elektron manbalarda joylardagi Xalq banki filialiga taqdim etishi yoki uni bevosita umumiy foydalanishdagi telekommunikatsiyalar tarmogʻi orqali Xalq bankining axborot tizimiga uzatishi shart. Koʻrsatib oʻtilgan elektron hujjat tushgan pul mablagʻlarini fuqarolarning Xalq bankidagi shaxsiy jamgʻarib boriladigan pensiya hisobvaragʻiga oʻtkazish uchun asos hisoblanadi. Ish beruvchi tomonidan reyestrning qogʻoz manbada tuzilgan asl nusxasi rahbar va bosh buxgalter tomonidan imzolanadi hamda ish beruvchida saqlanadi”. 2. 17-band quyidagi tahrirda bayon qilinsin: “17. Elektron reyestrni pensiya tizimining yagona maʼlumotlar elektron bazasiga kiritish jarayonida xatolar aniqlangan taqdirda Xalq banki filiali keyingi ish kunidan kechikmasdan ish beruvchidan xatolarni tuzatish uchun qoʻshimcha maʼlumotlarni taqdim etishni yoki tafovutlarni bartaraf etishni talab qiladi. Agar ish beruvchi hisobot oyidan keyingi oyning 25-kunigacha reyestrni tuzatish chora-tadbirlarini koʻrmasa, u holda Xalq banki filiali chora koʻrish uchun davlat soliq xizmatining tegishli hududiy organini xabardor qiladi”.